section_heading: Klima
paragraph_text: Canyonlands ima pretežito pustinjsku klimu s velikim dnevnim i godišnjim temperaturnim razlikama. Ljeti temperatura prelazi preko 37°C, a zimi često pada ispod ništice. Noćna temperatura se ljeti spušta od 14 do 17°C. Ugrijani pijesak i stijene ispuštaju akumuliranu toplinu, no zbog niskog postotka vlage u zraku te nedostatka oblaka koji bi zadržali tu toplinu, zrak se vrlo brzo hladi.